**Polupustinjska klima** ili **polusušna klima** ili **stepska klima**, je tip klime koja vlada u onim regijama svijeta koje primaju manje oborina nego što je prirodna evapotranspiracija a to je oko 380 - 630 mm na godinu. 

Precizniju definiciju *Polupustinjske klime* daje Köppenova klasifikacija klime po kojoj postoje dva tipa takve klime; Vruća polupustinjska klima ili **BSk** (ukoliko je prosječna godišnja temperatura zraka 18 °C) i Hladna polupustinjska klima ili **BSh** (ukoliko je prosječna godišnja temperatura zraka niža od 18 °C) kao međurazredi između Pustinjske klime i Umjereno tople kišne klime. 

Područja sa tim tipom klime postoje na svih šest stalno naseljenih kontinenata, uz rubove pustinja , ona imaju nisku i zakržljalu vegetaciju koja se sastoji od trave ili grmlja. Godišnje temperaturne varijacije su velike, ali ne tako ekstremne kao u pravim pustinjama. 

Da se ustanovi da li neka regija ima *Polupustinjsku klimu*, prvo se mora utvrditi prag padalina. Za ona područja gdje 70% godišnje količine oborina padne zimi, vrijedi pravilo da je prag padalina 2 x prosječna godišnja temperatura. Za ona područja gdje 70% godišnje količine oborina padne u sunčanoj polovici godine (od aprila do septembra na Sjevernoj polutki, ili od oktobra do marta na južnoj), treba računati 2 x prosječna godišnja temperatura + 28, inače vrijedi pravilo 2 x prosječna godišnja temperatura + 14.

Vruća polupustinjska klima
--------------------------

Karta sa regijama svijeta koje imaju Vruću polupustinjsku klimu
**Vruća polupustinjska klima** prema Köppenovoj klasifikaciji tip **BSh** je tip klime koja vlada u tropskim i suptropskim krajevima. 

Karakteristika ove klime su topla (ponekad i vrlo vruća ljeta) i blage do tople zime, sa vrlo rijetkim snijegom. Područja sa tim tipom klime najčešće se nalaze uz rubove pustinja po Zapadnoj Africi, Indiji, Pakistanu, Australiji, Sjevernoj i Južnoj Americi.

Hladna polupustinjska klima
---------------------------

Karta sa regijama svijeta koje imaju Hladnu polupustinjsku klimu
**Hladna polupustinjska klima** prema Köppenovoj klasifikaciji tip **BSK** je tip klime koja vlada u umjerenim zonama, koje se nalaze u dubini kontinentalne mase daleko od mora. 

Karakteristika ove klime su vruća i suha (često i iznimno vruća ljeta, iako ne toliko vruća kao kod *Vruće polupustinjske klime*) i hladne zime, sa snijegom. Područja sa tim tipom klime ima po Aziji, Sjevernoj i Južnoj Americi, Sjevernoj i Južnoj Africi, Evropi (po Turskoj i Španjolskoj) i po južnoj Australiji.

Povezano
--------

* Kontinentalna klima
* Köppenova klasifikacija klime

Izvori
------

1. 1 2 3  „*Tropical and subtropical steppe climate*" (engleski). Encyclopædia Britannica Online. Pristupljeno 11. 06. 2012.
2. ↑  „*Updated world map of the K¨oppen-Geiger climate classification*" (engleski) (PDF). The University of Melbourne, Victoria, Australia. Pristupljeno 11. 06. 2012.

Vanjske veze
------------

* Tropical and subtropical steppe climate na portalu Encyclopædia Britannica Online (`en`)
* Updated world map of the Koppen-Geiger climate classification  (PDF) (`en`)

| * p
* r
* u
Tipovi klima po Köppenovoj klasifikaciji |
| --- |
| Klime A | Prašumska *(Af)* · Monsunska *(Am)* · Savanska *(Aw, As)* |
| Klime B | Pustinjska *(BWh, BWk)* · Polupustinjska *(BSh, BSk)* |
| Klime C | Vlažna subtropska *(Cfa, Cwa)* · Oceanska *(Cfb, Cwb, Cfc)* · Mediteranska *(Csa, Csb)* |
| Klime D | Vlažna kontinentalna *(Dfa, Dwa, Dfb, Dwb)* · Subarktička *(Dfc, Dwc, Dfd, Dwd)* · Kontinentalna *(Dsa, Dsb)* · Ostale kontinentalne *(Dsc, Dsd)* |
| Klime E | Polarna *(ET, EF)* · Alpska *(ET/H)* |